Ferjesambandet Bognes–Skarberget

Bognes–Skarberget er et ferjesamband i Tysfjord kommune i Nordland. Sambandet krysser Tysfjorden mellom ferjekaiene i Bognes og i Skarberget, og er det eneste gjenværende på europavei 6. Sambandet har siden 1. desember 2022 vært drevet av Fjord1. Fra 2008 til 2022 var sambandet drevet av Torghatten Nord.Skarberget–Bognes 01.02.2015–31.1.2016 

Sambandet går parallelt med ferjestrekningen Drag–Kjøpsvik langs riksvei 827, og har en overfartstid på 25 minutter med 24 avganger daglig i hver retning, men etter at Fjord1 har overtatt strekningen har overfarten økt til 30 minutter . Det blir betjent av MF «Lote» og MF «Glutra», med MF «Sulafjord» som reserveferge. I 2022 var årsdøgnstrafikken 304 kjøretøyer.

Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

Dagens ferjestrekning ble tatt i bruk 1942, da det vestre ferjeleiet ble flyttet fra Korsnes til Bognes.

Vinteren og høsten 2022 ble sambandet stengt, da fergekaiene ble ombygget. I mellomtiden ble MF «Melshorn» satt inn som ekstraferge på Drag–Kjøpsvik sammen med søsterskipet MF «Vardehorn».

Det er planer på fast forbindelse over Tysfjorden. Et av forslagene er en 13 kilometer lang undersjøisk tunnel nær dagens ferje på riksvei 827. Det er ikke med i Nasjonal transportplan 2022–2033.Nasjonal transportplan – NTP

 Se også 
 Avsnittet fergefri E6 i artikkelen om Tysfjord.

 Referanser 

miniatyr|Skarberget ferjekai

Kategori:Europavei 6
Kategori:Fergesamband i Nordland
Kategori:Samferdsel i Hamarøy
Kategori:Transport i Narvik
Kategori:Artikler i sjøfart-prosjektet